Adidas

Adidas (nembo adidas ilichorwa mwaka 1949)  ni shirika la kimataifa la Ujerumani, lililoanzishwa na lenye makao yake makuu huko Herzogenaurach, Bavaria, ambalo husanifu na kutengeneza viatu, nguo na vifaa. Ni mtengenezaji mkubwa zaidi wa nguo za michezo huko Uropa, kampuni ya Adidas ni ya pili kwa ukubwa ulimwenguni, baada ya Nike, Inc..   Ni kampuni inayomilikiwa na Kundi la Adidas, ambalo lina hisa 8.33% katika klabu ya soka Bayern Munich,  na Runtastic ambayo ni kampuni ya teknolojia ya siha ya Austria. Mapato ya Adidas kwa mwaka 2018 yameorodheshwa kuwa ni Uro €21.915 bilioni.  

Kampuni ya Adidas ilianzishwa na Adolf Dassler katika nyumba ya mama yake, alijiunga na kaka yake mkubwa Rudolf mnamo mwaka 1924 chini ya jina Gebrüder Dassler Schuhfabrik ("Dassler Brothers Shoe Factory"). Dassler alisaidia katika ukuzaji wa viatu vya kukimbia vilivyoitwa ( spikes ) kwenye hafla nyingi za riadha. Ili kuimarisha ubora wa viatu vya riadha vilivyoinuka, alihama kutoka kwa mtindo wa awali wa spikes nzito hadi kutumia turubai na raba. Dassler alimshawishi mwanariadha wa Marekani Jesse Owens kutumia  kiatu cha (spikes) aliyoitengeneza kwa mikono yake kwenye  Michezo ya Olimpiki ya Majira ya 1936 . Mnamo 1949, kufuatia kuvunjika kwa uhusiano kati ya ndugu, Adolf aliunda Adidas na Rudolf alianzisha Puma, ambayo ikawa mpinzani wa biashara wa Adidas.  

Mistari hiyo mitatu ni alama ya utambulisho wa Adidas, ambayo imetumika kwenye miundo ya nguo na viatu vya kampuni kama msaada wa masoko. Chapa, ambayo Adidas ilinunua mwaka wa 1952 kutoka kwa kampuni ya michezo ya Karhu Sports kwa gharama ya €1,600 na chupa mbili za whisky,   ilifanikiwa sana hivi kwamba Dassler aliielezea Adidas kama "Kampuni ya mistari mitatu".   

Jamii:Kampuni za Ujerumani